พฤษภาฯเลือดคนเตะฝุ่นเพิ่มทะลุ1.35แสน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

พ.ค. คนว่างงานเพิ่มขึ้นจาก เม.ย. ถึง 1.35 แสนคน
นางจีราวรรณ บุญเพิ่ม ผู้อำนวยการสำนักงานสถิติแห่งชาติ เปิดเผยผลสำรวจการทำงานของประชากรประจำเดือน พ.ค. 2553 ว่า พบผู้ว่างงานจำนวน 5.86 แสนคน คิดเป็นอัตราการว่างงาน 1.5% ลดลงจากช่วงเดียวกันของปีก่อนถึง 7 หมื่นคน หรือลดลง 0.2% แต่มีจำนวนเพิ่มขึ้นจากเดือน เม.ย. 2553 สูงถึง 1.35 แสนคน โดยเพิ่มจาก 4.51 แสนคน มาเป็น 5.86 แสนคน 
ทั้งนี้ เมื่อพิจารณาจากประสบการณ์การทำงาน พบว่าเป็นผู้ว่างงานที่ไม่เคยทำงานมาก่อน 2.01 แสนคน ลดลง 3.6 แสนคน เป็นผู้ว่างงานที่เคยทำงานมาก่อนจำนวน 3.85 แสนคน ลดลง 3.4 หมื่นคน แยกเป็นผู้ว่างงานจากภาคการผลิต 1.85 แสนคน ภาคการบริการและการค้า 1.14 แสนคน และภาคเกษตรกรรม 5.9 หมื่นคน
นายอลงกรณ์ พลบุตร รมช.พาณิชย์ กล่าวว่า หลังจากคณะรัฐมนตรี (ครม.) มีมติอนุมัติการช่วยเหลือกลุ่มผู้ว่างงานและผู้ถูกเลิกจ้างที่ได้รับผลกระทบจากเหตุการณ์ความไม่สงบทางการเมืองทั้งทางตรงและทางอ้อมตาม โดยให้ธนาคารพัฒนาวิสาหกิจขนาดกลางและขนาดย่อมแห่งประเทศไทย หรือเอสเอ็มอีแบงก์ ปล่อยสินเชื่อให้รายละไม่เกิน 1 ล้านบาท คิดดอกเบี้ยในอัตราดอกเบี้ยเอ็มแอลอาร์ลบ 3% เป็นเวลา 2 ปี โดยปีแรกจ่ายเฉพาะดอกเบี้ย ผู้ว่างงานสามารถยื่นขอกู้กับเอสเอ็มอีแบงก์ได้ตั้งแต่วันที่ 19 ก.ค.นี้ เพื่อเริ่มต้นประกอบอาชีพธุรกิจแฟรนไชส์และขายตรงได้ภายใน 3 วัน